Брокер

Бро́кер () — пасрэднік пры заключэнні здзелак паміж зацікаўленымі бакамі — кліентамі. Ролю брокера выконваюць асобы, фірмы і арганізацыі, якія найчасцей дзейнічаюць па даручэнні і за кошт кліента (могуць дзейнічаць і ад свайго імя) і атрымліваюць плату ў выглядзе камісійных (пэўнага працэнта ад сумы здзелак).

 Віды брокераў 
Брокеры могуць спецыялізавацца на розных рынках:
 Біржавыя брокеры ажыццяўляюць пасрэдніцкія аперацыі з каштоўнымі паперамі і таварамі на біржах.
 Страхавыя брокеры знаходзяць кліентам патрэбную фірму паводле пэўнага віду страхавання.
 Суднавыя (фрахтавыя) брокеры арганізуюць заключэнне дагавораў па фрахтаванні суднаў.
 Валютныя брокеры займаюцца купляй-продажам замежных валют.

Брокеры могуць аказваць кліентам і дадатковыя паслугі: вывучэнне рынку, рэклама, прадастаўленне крэдыту.

 Іншыя назвы і звязаныя паняцці 
Брокера на фондавых біржах Вялікабрытаніі называюць сток-брокер, на англасаксонскіх біржах — джобер. Пасрэднікі, якія з’яўляюцца членамі фондавых біржаў і займаюцца перапродажам каштоўных папер, называюцца дылерамі.

 Крыніцы 

 Літаратура 


Катэгорыя:Рынак каштоўных папер
Катэгорыя:Цывільнае права
Катэгорыя:Гандаль
Катэгорыя:Эканамічныя тэрміны
Катэгорыя:Фінансы
Катэгорыя:Прафесіі
Катэгорыя:Гандаль